
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 389 

3 Απριλίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση υπερωριακής απασχόλησης τακτικών υπαλ¬ 
λήλων του Οργανισμού Εργατικής Κατοικίας, κατά 


το α' εξάμηνο έτους 2003. 1 

Καθορισμός τιμολογίων παροχής υπηρεσιών και κατα¬ 
σκευής αγωγών αποχέτευσης της ΕΥΑΘ Α.Ε., για 

την περίοδο 2003 έως 2006. 2 

Διενέργεια κατασταλτικού ελέγχου στην έδρα του Ορ¬ 
γανισμού Απασχόλησης Εργατικού Δυναμικού 
(ΟΑΕΔ). 3 


Καθορισμός δικαιολογητικών για τη διαγραφή οφειλο- 
μένων δόσεων από δάνεια, των δικαιούχων του 
Ο.Ε.Κ. των περιοχών του Νομού Μεσσηνίας, που 
επλήγησαν από το σεισμό της 16.9.2001 καθώς και 


του τρόπου και της διαδικασίας διαγραφής. 4 

Έγκριση του Κανονισμού Εσωτερικής Λειτουργίας 
της Επιτροπής Επαγγελματικού Αθλητισμού (κατ' 
άρθρο 77 παρ. 10 του Ν. 2725/99, όπωςτροποποι- 

ήθηκε με το άρθρο 23 του Ν. 3057/02). 5 

Συγκρότηση Ομάδας Εργασίας, για την προετοιμασία 
της διεξαγωγής τη Προεδρίας της Ευρωπαϊκής 

Ένωσης από την Ελλάδα. 6 

Καθιέρωση υπερωριακής με αμοιβή εργασίας απο¬ 


γευματινών και νυχτερινών ωρών. Κυριακών και 


εξαιρέσιμων ημερών των υπαλλήλων της Δ/νσης 
Γεωργίας της Ν.Α. Χανίων για το Α' εξάμηνο 2003. 7 

Απόκτηση Ελληνικής Ιθαγένειας από την ομογενή 
Ολένα Μερέινικ (ΟΙΈΝΑ ΜΕΠΕΥΝΥΚ) του Ανδρέα 

(ΑΝϋΗΕνΝΑ). 8 

Καθιέρωση υπερωριακής εργασίας κατά το Α' εξάμη¬ 
νο του 2003 για τους υπαλλήλους του Υπ. Γ εωργίας 
που υπηρετούν στη Νομ. Αυτ/ση Αχάίας (Διεύθυν¬ 
ση Γεωργίας). 9 


ΑΠΟΦΑΣΕΙ Σ 

Αριθ. 2/15059/0022 (1) 

Έγκριση υπερωριακής απασχόλησης τακτικών υπαλλή¬ 
λων του Οργανισμού Εργατικής Κατοικίας, κατά το α' 
εξάμηνο έτους 2003. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα», 
β) Του άρθρου 18 του Ν. 2224/94. 
γ) Του Ν.Δ. 2963/54 «Περί ιδρύσεως Αυτονόμου Οργα¬ 
νισμού Εργατικής Κατοικίας», όπως τροποποιήθηκαν και 
συμπληρώθηκαν μεταγενέστερα. 

δ) Του άρθρου 18του Ν. 2470/97 όπως αντικαταστάθη- 
κε με το άρθρο 15 του Ν. 2592/98 «Αναπροσαρμογή συ¬ 
ντάξεων πολιτικών συνταξιούχων του Δημοσίου, ρύθμιση 
συνταξιοδοτικών θεμάτων και άλλες διατάξεις» (ΦΕΚ 
57/Α/18.3.98). 

ε) Του Π.Δ.95/93 «Καθορισμός αρμοδιοτήτων που δια¬ 
τηρούνται από τον Υπουργό Εργασίας». 

στ) Το Π.Δ. 360/97 «Διατήρηση της εποπτείας Ν.Π.Δ.Δ. 
από τον Υπουργό Εργασίας και Κοινωνικών Ασφαλίσεων» 
(ΦΕΚ240/Α/97). 

2. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Οργανισμού 
Εργατικής Κατοικίας, ύψους 1.258.375,00 ΕΥΡΩ περίπου. 

Η δαπάνη θα καλυφθεί από την πίστωση που έχει προ- 
βλεφθεί στον υπό έγκριση προϋπολογισμό του ΟΕΚ οικο¬ 
νομικής χρήσης 2003 με τα στοιχεία ΚΑΕ 261 «Αμοιβή για 
εργασία κατά τις απογευματινές ώρες» ύψους 
3.000.000,00 ευρώ και ΚΑΕ 263 «Αμοιβή για εργασία κατά 
τις εξαιρέσιμες ημέρες και νυχτερινές ώρες ύψους 
250.000,00 ΕΥΡΩ. 

4. Τις ανάγκες του Οργανισμού Εργατικής Κατοικίας 
αντιμετώπιση επειγουσών και έκτακτων υπηρεσιακών 
αναγκών. 

5. Τα έγγραφα αριθ. 21618/558/13.2.2003 και 
21972/645/22.2.2003 του ΟΕΚ. 

6. Την ΚΥΑ αριθ. 2/80345/0004/8.11.99 «Μεταβίβαση 
εξουσίας υπογραφής σύμφωνα με το αρθρ. 7 παρ. 1 του 
Ν. 1945/91», αποφασίζουμε: 

Διαπιστώνουμε τις έκτακτες και επείγουσες υπηρεσια¬ 
κές ανάγκες όπως: 

Α) Η ΑΝΕΜΠΟΔΙΣΤΗ ΠΟΡΕΙΑ ΚΑΤΑΣΚΕΥΗΣ ΤΟΥ Ολυ¬ 
μπιακού Χωριού, όπου οι υποχρεώσεις του ΟΕΚείναι ανε¬ 
λαστικές και το έργο είναι εθνικής σημασίας, β) Το εκτε- 
λούμενο Πρόγραμμα σε συνεργασία με Τραπεζικούς φο¬ 
ρείς για χορήγηση δανείων με διπλοεπιδοτούμενο 
επιτόκιο, γ) Το νέο πρόγραμμα επιδότησης ενοικίου 2002 
που εξαγγέλθηκε και βρίσκεται σε φάση εφαρμογής, δ) η 
πραγματοποίηση εντός του 2002, 34 οικισμών του ΟΕΚ 
(2262 κατοικίες) και η άμεση δημοπράτηση 800 νέων κα¬ 
τοικιών. ε) Υλοποίηση προγράμματος Ε.Κ.Α. στ) Τα νέα 
κατασκευαστικά προγράμματα το 2002 για τα οποία εκ¬ 
πονούνται μελέτες και αναμένονται προκηρύξεις δημο¬ 
πρασιών. ζ) Η συνεργασία υπηρεσιών του ΟΕΚ με τη συ- 
σταθείσα Ο.Δ.Ε. προκειμένου να προχωρήσει η κατάρτι¬ 
ση χαρτών υποχρεώσεων προς τον πολίτη και τα λοιπά 
υποπρογράμματα (απλούστευση διαδικασιών κ.α.) στα 
πλαίσια του επιχειρησιακού προγράμματος «ΠΟΛΙΤΕΙΑ» 
που επιβάλλουν την υπερωριακή απασχόληση των τακτι¬ 
κών υπαλλήλων του Οργανισμού Εργατικής Κατοικίας 
από 1.1.2003 έως 30.6.2003 και εγκρίνουμε την απασχό¬ 
λησή τους ως εξής: 

Α) Για τους 633 τακτικούς υπαλλήλους. 

Την υπερωριακή εργασία κατά τις απογευματινές ώρες 
συμπεριλαμβανομένων και των τακτικών υπαλλήλων άλ¬ 
λων υπηρεσιών που έχουν αποσπασθεί στον ΟΕΚ για 
190.000 ώρες συνολικά και μέχρι 300 ώρες/υπάλληλο. 

Β) Για τη Γραμματεία - οδηγό Προέδρου (9 τακτικοί 
υπάλληλοι) 

α) Την υπερωριακή εργασία κατά τις απογευματινές 
ώρες για 3.240 ώρες συνολικά. 

β) Την ημερήσια εργασία κατά τις Κυριακές και εξαιρέ¬ 
σιμες ημέρες που παρέχεται από 6ης πρωινής μέχρι 22ας 
νυχτερινής πέρα από την υποχρεωτική για 720 ώρες συ¬ 
νολικά. 

γ) Την νυχτερινή εργασία κατά τις εργάσιμες ημέρες 
πέραν της υποχρεωτικής εβδομαδιαίας εργασίας από 
22ης έως 6ης πρωινής, για 720 ώρες συνολικά. 

Γ) Γ ια τους φύλακες (7 τακτικοί υπάλληλοι) 

α) Την ημερήσια εργασία κατά τις Κυριακές και εξαιρέ¬ 
σιμες ημέρες που παρέχεται από 6ης πρωινής μέχρι 22ας 
νυκτερινής πέρα από την υποχρεωτική για 980 ώρες συ¬ 
νολικά. 

β) Την νυκτερινή εργασία κατά τις εργάσιμες ημέρες 
πέραν της υποχρεωτικής εβδομαδιαίας εργασίας από 
22ας νυκτερινής ώρας έως 6ης πρωινής για 1.190 ώρες 
συνολικά. 

2) Η κατανομή των παραπάνω ωρών θα γίνει με απόφα¬ 
ση του Προέδρου του ΟΕΚ, στην οποία θα προσδιορίζε¬ 
ται και το ακριβές αντικείμενο των εργασιών που θα συ- 
ντελεσθούν, καθώς και ο κατά συνεργείο υπεύθυνος για 
την παρακολούθηση και τον έλεγχο της πραγματοποίη¬ 
σης της υπερωριακής απασχόλησης. 

Ο υπεύθυνος του κάθε συνεργείου θα βεβαιώνει την 


πραγματοποίηση της υπερωριακής απασχόλησης και την 
εκτέλεση των αντίστοιχων εργασιών. 

Η παρούσα απόφαση ισχύει ένα μήνα πριν από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαρτίου 2003 
Οι Γ ενικοί Γ ραμματείς 

Δημοσιονομικής Πολιτικής 

Υπ. Οικονομίας & Υπ. Εργασίας & 

Οικονομικών Κοινωνικών Ασφαλίσεων 

ΙΩΑΝ. ΚΟΥΣΟΥΛΑΚΟΣ I. ΠΑΝΟΠΟΥΛΟΥ 

-♦- 

Αριθ. 1630 (2) 

Καθορισμός τιμολογίων παροχής υπηρεσιών και κατα¬ 
σκευής αγωγών αποχέτευσης της ΕΥΑΘ Α.Ε., για την 
περίοδο 2003 έως 2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά όρ¬ 
γανα» (ΦΕΚ 137Α/85). 

β) Των Π.Δ. 358/86 και 331/01 περί αρμοδιοτήτων και 
Οργανισμού του Υ.Μ.Α.Θ. αντίστοιχα. 

γ) Της Υ 704/19.8.1988 απόφασης του Πρωθυπουργού, 
περί μετονομασίας του Υπουργείου Βόρειας Ελλάδος σε 
Υπουργείο Μακεδονίας Θράκης(ΦΕΚ575 Β/88). 

δ) Του Π.Δ. 138/1993»Περί Οργανισμού του Υπουργείου 
Εθνικής Οικονομίας» (ΦΕΚ55Α793). 

ε) Του Π.Δ. 81/2002»Περί συγχωνεύσεως των Υπουρ¬ 
γείων Εθνικής Οικονομίας και Οικονομικών στο Υπουρ¬ 
γείο Οικονομίας και Οικονομικών» (ΦΕΚ 57 Α/02). 

ζ) Του άρθρου 21 του Ν. 2937/2001 «Τροποποίηση και 
συμπλήρωση διατάξεων που αφορούν στην Επάρκεια 
Ιδίων Κεφαλαίων των ΕΠΕΥ και Πιστωτικών Ιδρυμάτων, 
Ρυθμίσεις ΕΥΑΘ και άλλες διατάξεις»(ΦΕΚ 169 Α/01). 

2. Την αριθμ. 608/27.7.2001 Κ.Υ.Α. των Υπουργών Εθνι¬ 
κής Οικονομίας και Οικονομικών και Μακεδονίας Θράκης, 
με την οποία καθορίσθηκαν τα τιμολόγια υπηρεσιών 
ύδρευσης και αποχέτευσης της ΕΥΑΘ Α.Ε. για την περίο¬ 
δο 2002 έως 2006. 

3. Τις αριθμ. 476/2002 και 7/2003 αποφάσεις του Διοι¬ 
κητικού Συμβουλίου της ΕΥΑΘ Α.Ε. 

4. Το αριθμ. 642/20.1.2003 έγγραφο της ΕΥΑΘ Α.Ε. 

5. Το γεγονός ότι με την απόφαση αυτή δενπροκαλείται 
δαπάνη σε βάρος του Κρατικού Προϋπολογισμού, απο¬ 
φασίζουμε: 

1. Καθορίζουμετατιμολόγιαπαροχής υπηρεσιών και κα¬ 
τασκευής αγωγών αποχέτευσης της ΕΥΑΘ Α.Ε. ως εξής: 

Α. Τιμολόγια παροχής υπηρεσιών αποχέτευσης: 

α) Γ ια τους κατοίκους, τις επιχειρήσεις και εν γένει σε 
όσους παρέχονται υπηρεσίες αποχέτευσης από το δί¬ 
κτυο της ΕΥΑΘ Α.Ε. και υδρεύονται είτε από δημοτικό ή 
από το ιδιωτικό δίκτυο Κεφαλίδη, είτε τέλος εξ ιδίου δι¬ 
κτύου (γεώτρηση), το «Δικαίωμα Χρήσεως Υπονόμου» 
ορίζεται, από 1.1.2003 έως 31.12.2004 σε 0,24€/πι * 1 2 3 4 5 , από 
1.1.2005 έως 31.12.2005 σε 0,25 €/πι 3 , και από 1.1.2006 
έως 31.12.2006 σε 0,26 €/πι 3 ανεξαρτήτως καταναλώ- 
σεως ύδατος. 

β) Οι εκπτώσεις της αριθμ. Δ11010/15.11.1976 Κ.Υ.Α. 
των Υπουργών Οικονομικών και Δημοσίων Έργων (ΦΕΚ 
1449 Β/76), όπως αυτή τροποποιήθηκε μετηνπαρ. 5 του 
άρθρου 21 του Ν. 2937/2001 (ΦΕΚ169 Α/01), εφαρμόζο¬ 
νται και στις παραπάνω κατηγορίες καταναλωτών. 

Β. Τιμολόγια κατασκευής αγωγών υπονόμων και εξωτε¬ 
ρικών διακλαδώσεων: 

α) Την αναπροσαρμογή της κατά τρέχον μέτρο μέσης 
τιμής δαπάνης κατασκευής αγωγού υπονόμων, για τον 
υπολογισμό του δικαιώματος συνδέσεως με το δίκτυο 
αποχετεύσεως, στην τιμή των 42 €. 

β) Τον καθορισμό της κατά τρέχον μέτρο μέσης τιμής 
δαπάνης κατασκευής αγωγού υπονόμων, κατά προτεραι¬ 
ότητα με συνεισφορά, στην τιμή των 75€. 

γ) Την αναπροσαρμογή της κατά τρέχον μέτρο μέσης 
τιμής δαπάνης κατασκευής εξωτερικών διακλαδώσεων, 
για μήκος μέχρι 5 μέτρα στην τιμή των 90 €, ενώ για το πέ¬ 
ραν του μήκους αυτού τμήμα στην τιμή των 72 €. 

δ) Η αναπροσαρμογή των τιμών αυτών ισχύει από 1 
Απριλίου 2003. 

Για αιτήσεις που έχουν υποβληθεί για την κατασκευή 
έργων κατά προτεραιότητα με συνεισφορά, ισχύουν οι 
παλιές τιμές για ένα τρίμηνο, από την ημέρα που πρωτο- 
κολλήθηκε η απαντητική επιστολή της ΕΥΑΘ Α.Ε. προς 
τον ενδιαφερόμενο, και πάντως όχι πέραν της 31.3.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Μαρτίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΑΚΕΔΟΝΙΑΣ - ΘΡΑΚΗΣ 

ΝΙΚΟΛΑΟΣΧΡΙΣΤΟΔΟΥΛΑΚΗΣ ΓΕΩΡΓΙΟΣ ΠΑΣΧΑΛΙΔΗΣ 
-♦- 

Αριθ. 190373 (3) 

Διενέργεια κατασταλτικού ελέγχου στην έδρα του Οργα¬ 
νισμού Απασχόλησης Εργατικού Δυναμικού (ΟΑΕΔ). 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Της παρ. 2 του άρθρου 33 του Π.Δ/τος 774/80 «Περί 
κωδικοποίησης σε ενιαίο κείμενο των περί Ελεγκτικού Συ¬ 
νεδρίου ισχυουσών διατάξεων κλπ» (ΦΕΚ 189/Α/80)σε 
συνδυασμό με το εδάφ. Ε της παρ. 3 του άρθρου 24 του 
Ν. 1558/85 «Κυβέρνηση και Κυβερνητικά Όργανα». 

β) Τον Ν. 2956/2001 «Αναδιάρθρωση ΟΑΕΔ και άλλες 
διατάξεις» (ΦΕΚ258/Α/2001). 

γ) Του ΒΔ/τος410/71 «Περί της ταμιακής και λογιστικής 
διαχείρισης του ΟΑΕΔ» (ΦΕΚ 124/Α/71). 

δ) Του άρθρου 1 παρ. 2α του Ν. 2469/97 
(ΦΕΚ38/Α/14.3.97) το οποίο αντικατέστησε το πρώτο εδά¬ 
φιο της παρ. 2 του άρθρου 29Α στο Ν. 1558/85 (ΦΕΚ 
137/Α/85) όπως προστέθηκε με το άρθρο 27 του Ν. 
2081/92 (ΦΕΚ 154/Α/92). 

ε) Του Π.Δ. 314/87 «Περί εξαιρέσεως του ΟΑΕΔ έκτης 
εφαρμογής των διατάξεων του Ν.Δ/τος 496/74». 

2. Τις αριθ. 2149/28/9.7.02 και 3407/51/26.11.02 απο¬ 
φάσεις του Δ.Σ. του ΟΑΕΔ. 

3. Τη σύμφωνη γνώμη του Ελεγκτικού Συνεδρίου, όπως 
διατυπώνεται στο πρακτικό της 29ης γενικής συνεδρία¬ 
σης της Ολομέλειας του της 6ης Νοεμβρίου 2002. 


4. Το γεγονός ότι, με τις διατάξειςτης απόφασης αυτής 
προκαλείται δαπάνη ύψους 299.300 ευρώ, η οποία βαρύ¬ 
νει τον προϋπολογισμό του ΟΑΕΔ (ΚΑΕ 0264) στον οποίο 
έχει εγγράφει η σχετική πίστωση και θα καλυφθεί από τα 
έσοδα του Οργανισμού, αποφασίζουμε: 

1. Εγκρίνουμε η διενέργεια του κατασταλτικού ελέγχου 
από το Ελεγκτικό Συνέδριο κατά τα προβλεπόμενα από 
τις σχετικές διατάξεις να γίνει κατ’ εξαίρεση στην έδρα 
του ΟΑΕΔ στην Κεντρική Υπηρεσία και στις έδρες των 
επτά (7) Περιφερειακών Δ/σεων του, για τις οικονομικές 
διαχειριστικές χρήσεις των ετών 1974-1996, επειδή συ¬ 
ντρέχουν ειδικοί λόγοι που καθιστούν αδύνατη τη μετα¬ 
φορά των σχετικών λογαριασμών με τα ογκώδη παρα¬ 
στατικά τους, στα γραφεία (έδρες) των αρμόδιων φορέ¬ 
ων - οργάνων του Ελεκτικού Συνεδρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2003 

οι ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΔΙΚΑΙΟΣΥΝΗΣ 

ΔΗΜ. ΡΕΠΠΑΣ Φ. ΠΕΤΣΑΛΝΙΚΟΣ 

-♦- 

Αριθ. 50144 (4) 

Καθορισμός δικαιολογητικών για τη διαγραφή οφειλομέ- 
νων δόσεων από δάνεια, των δικαιούχων του Ο.Ε.Κ. 
των περιοχών του Νομού Μεσσηνίας, που επλήγησαν 
από το σεισμό της 16.9.2001 καθώς και του τρόπου και 
της διαδικασίας διαγραφής. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. Δ/τος 2963/1954 «Περί ιδρύσεως 
Αυτονόμου Οργανισμού Εργατικής Κατοικίας». 

2. Τη διάταξη της παραγράφου 1 του άρθρου 14 του Ν. 
2819/2000 « Ίδρυση Εταιρείας «Ολυμπιακό Χωριό 2004 
Α.Ε.» προστασία Ολυμπιακών Συμβόλων και Σημάτων και 
άλλες διατάξεις». 

3. Το αριθ. 22461/1472/5.3.2003 έγγραφο του ΟΕΚ, με 
το οποίο μας υπέβαλε απόσπασμα πρακτικού της αριθ. 
8/27.2.2003 συνεδριάσεως του Διοικητικού του Συμβου¬ 
λίου. 

4. Τις διατάξεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992 την παρά¬ 
γραφο 2 του άρθρου 1 του Ν. 2469/1997 και το γεγονός 
ότι από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του ΟΕΚ. 

5. Τη διάταξη του άρθρου 22 του Ν. 2362/1995 «περι'Δη- 
μοσίου Λογιστικού Ελέγχου των δαπανών του κράτους 
και άλλες διατάξεις». 

6. Την αριθ. 80088/31.10.2001 Κοινή Απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 
1485/Β ), αποφασίζουμε: 

1. Καθορίζουμε τα δικαιολογητικά που απαιτούνται 
για τη διαγραφή σύμφωνα με το άρθρο 14 του Ν. 
2819/15.3.2000 (Φ.Ε.Κ. 84 Α'), των δόσεων των δικαιού¬ 
χων του Ο. Ε.Κ. των περιοχών του Νομού Μεσσηνίας, 
που επλήγησαν από το σεισμό της 16.9.2001, που οφεί¬ 
λονται για το μετά το σεισμό χρονικό διάστημα για δά- 

νεια που χορηγήθηκαν με βάση το Ν.Δ. 1138/1972 
(Φ.Ε.Κ. 63 Α') και τους νόμους 1641/1986 (Φ.Ε.Κ. 122 
Α'), 1849/1989 (Φ.Ε.Κ. 113 Α') και2224/1994 (Φ.Ε.Κ. 112 
Α), των οφειλόμενων δόσεων δανείων που έχουν χορη¬ 
γηθεί για αποπεράτωση, επέκταση, αναμόρφωση και 
επισκευή κατοικίας, εφόσον οι κατοικίες για τις οποίες 
διατέθηκαν τα δάνεια αυτά κατέρρευσαν ή κρίθηκαν 
οριστικά κατεδαφιστέες από τις αρμόδιες Επιτροπές 
επανελέγχου του Υπουργείου Περιβάλλοντος, Χωροτα¬ 
ξίας και Δημόσιων Έργων και στη συνέχεια κατεδαφί¬ 
στηκαν καθώς και τον τρόπο και τη διαδικασία της δια¬ 
γραφής όπως παρακάτω: 

α. Οι δικαιούχοι θα πρέπει να υποβάλλουν αίτηση στον 
Ο. Ε. Κ. μαζί με τα παρακάτω δικαιολογητικά: 

α) Απόδειξη εξόφλησης τυχόν ληξιπρόθεσμων οφειλών 
που υπήρχαν μέχρι την ημερομηνία του σεισμού 
(16.9.01). 

β) Πρωτόκολλο αυτοψίας επικίνδυνα ετοιμόρροπου κτί- 
σματος της αρμοδίας επιτροπής του Υπουργείου Περι¬ 
βάλλοντος, Χωροταξίας και Δημοσίων Έργων, σύμφωνα 
με το οποίο η κατοικία χαρακτηρίζεται ότι είναι επικίνδυ¬ 
να ετοιμόρροπη λόγω των ζημιών και πρέπει να κατεδα- 
φισθεί. 

γ) Βεβαίωση κατεδάφισης κτίσματος της Τεχνικής Υπη- 
ρεσίαςτης αρμοδίας Νομαρχίας, εφόσον έγινε από αυτή. 

δ). Αντίγραφο του δανειστικού τους συμβολαίου από το 
οποίο προκύπτει ότι έχει εγγράφει υποθήκη για την εξα¬ 
σφάλιση του ποσού του δανείου που έχει χορηγηθεί. 

ε) Αντίγραφο συμβολαίου κτίσης του εν λόγω ακινήτου 
από το οποίο προκύπτει λεπτομερώς περιγραφή αυτού. 

β. Μετά τον έλεγχο των ανωτέρω δικαιολογητικών 
από τον Ο.Ε.Κ. και τη διενέργεια αυτοψίας από τις Τε¬ 
χνικές Υπηρεσίες του Οργανισμού για τη διαπίστωση 
της κατεδάφισης της κατοικίας, θα εγκρίνεται η δια¬ 
γραφή των οφειλών και θα διαβιβάζονται ονομαστικές 
καταστάσεις στην Εθνική Τράπεζα της Ελλάδος (ως 
διάδοχο της Κτηματικής Τράπεζας στην οποία έχει 
συγχωνευθεί και η Εθνική Στεγαστική) όπου και θα 
πραγματοποιείται η διαγραφή των οφειλομένων δόσε¬ 
ων των δανείων, για όσα δάνεια εξυπηρετούνται από 
αυτή. 

Μετά τη διαγραφή των οφειλών από την Τράπεζα, οι 
δικαιούχοι θα επανέρχονται στον Ο.Ε.Κ. με έγγραφο 
της Τράπεζας που θα βεβαιώνει την διαγραφή αυτή και 
θα ακολουθείται η διαδικασία εξάλειψης της υποθή¬ 
κης. 

Η διαγραφή των οφειλών για τα δάνεια που χορηγήθη¬ 
καν με το Ν.Δ. 1138/72 και 1641/86, αφορά τις οφειλές για 
το μέρος του δανείου που προέρχεται από κεφάλαια του 
Ο.Ε.Κ. 

γ. Για τα δάνεια που εξυπηρετούνται από τον Ο.Ε.Κ. 
αφού εγκριθεί σύμφωνα μετά παραπάνω η διαγραφή των 
οφειλών, αυτή θα γίνεται απευθείας από τον Οργανισμό . 

δ. Μετά τη διαγραφή των οφειλών σύμφωνα με τα ανω¬ 
τέρω θα ακολουθεί η διαδικασία εξάλειψης της υποθή¬ 
κης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαρτίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 


Αριθ. 8826 (5) 

Έγκριση του Κανονισμού Εσωτερικής Λειτουργίας της 
Επιτροπής Επαγγελματικού Αθλητισμού (κατ 1 άρθρο 
77 παρ. 10 του Ν. 2725/99, όπως τροποποιήθηκε με το 
άρθρο 23 του Ν. 3057/02). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

1. α) Του Α.Ν. 397/68 «περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ- 
τής». 

β)Του Ν. 1558/85 «Κυβέρνηση και κυβερνητικά όργανα». 

γ) Του Π.Δ. 77/85 «Οργανισμός της Γενικής Γ ραμματεί¬ 
ας Αθλητισμού». 

δ) Του Ν. 2725/99 (ΦΕΚ 121,Α') «Ερασιτεχνικός και 
Επαγγελματικός Αθλητισμός και άλλες διατάξεις», άρ¬ 
θρο 77παρ. 10, όπως τροποποιήθηκε με το άρθρο 23 του 
Ν. 3057/02 (ΦΕΚ 239, Α') «τροποποίηση και συμπλήρωση 
του Ν. 2725/99, ρύθμιση θεμάτων Υπουργείου Πολιτι¬ 
σμού και άλλες διατάξεις». 

2. Την αριθμ. 28055/31.5.2001 (ΦΕΚ 709/Β/6.6.2001) 
Κ.Υ.Α. των Υπουργού Πολιτισμού και Υφυπουργού Οικο¬ 
νομικών «Διάθεση του ποσού και λειτουργίας Ειδικού λο¬ 
γαριασμού 234372/1». 

3. Την αριθμ. 30275/23.12.99 απόφαση περί «Ορισμού 
Υπολόγου -Διαχειριστή». 

4. Την αρ. 25140/040-09-2002 (ΦΕΚ 1156/Β/5.9.2002) 
κοινή απόφαση των Πρωθυπουργού και Υπουργού Πολι¬ 
τισμού «περί ανάθεσης αρμοδιοτήτων στον Υφυπουργό 
Πολιτισμού Γεώργιο Λιάνη». 

5. Την αριθμ. 1850/22.1.2003 (ΦΕΚ 1850/Β/29.1.2003) 
απόφαση του Υφυπουργού Πολιτισμού αρμόδιου για θέ¬ 
ματα Αθλητισμού με θέμα: «Συγκρότηση της Επιτροπής 
Επαγγελματικού Αθλητισμού». 

6. Την αριθμ.2513/29.1.2003 (ΦΕΚ 2513/Β/30.1.2003) 
απόφαση του Υφυπουργού Πολιτισμού αρμόδιου για θέ¬ 
ματα Αθλητισμού με θέμα: «Ορισμός της ημερομηνίας 
έναρξης της λειτουργίας της Επιτροπής Επαγγελματικού 
Αθλητισμού και του χρονικού διαστήματος μέσα στο 
οποίο πρέπει να χορηγήσει αυτή για το τρέχον πρωτά¬ 
θλημα το πιστοποιητικό της παρ. 3του άρθρου 77Ατου Ν. 
2725/99 (κατ. άρθρο 77παρ. 12του Ν. 2725/99, όπωςτρο- 
ποιήθηκε με το άρθρο 23 του Ν. 3057/2002). 

7. Την από 7.2.2003 απόφαση της Επιτροπής Επαγγελ¬ 
ματικού Αθλητισμού περί κατάρτισης του Κανονισμού 
Εσωτερικής Λειτουργίας της. 

8. Το γεγονός ότι από τις ρυθμίσεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον κανονισμό εσωτερικής λειτουργίας της 
Επιτροπής Επαγγελματικού Αθλητισμού, ο οποίος έχει 
ως ακολούθως: 

ΑΡΘΡΟ 1 

ΠΡΟΕΔΡΟΣ ΤΗΣ ΕΠΙΤΡΟΠΗΣ 

1. Η ευθύνη της λειτουργίας της επιτροπής ανήκει στον 
Πρόεδρο αυτής. Ο πρόεδρος προεδρεύει των συνεδριά¬ 
σεων της επιτροπής, καθορίζει τα θέματα της ημερήσιας 
διάταξης, αναθέτει στα μέλη και το προσωπικό που απα¬ 
σχολείται καθ’ οιονδήποτε τρόπο στην επιτροπή συγκε¬ 
κριμένα καθήκοντα και εκπροσωπείτην επιτροπή ενώπιον 
κάθε δημόσιας ή ιδιωτικής αρχής. 

2. Ο Πρόεδρος της επιτροπής προΐσταται όλων των 
υπηρεσιών της επιτροπής. 

3. Τον Πρόεδρο απάντα ή κωλυόμενο αναπληρώνει ως 
προς όλες τις αρμοδιότητες του ο αναπληρωτής, εάν δε 
και αυτός είναι απών ή κωλύεται, ο μεγαλύτερος σε ηλικία 
από τα τακτικά μέλη. 

ΑΡΘΡΟ 2 

ΣΥΝΕΔΡΙΑΣΕΙΣ ΤΗΣ ΕΠΙΤΡΟΠΗΣ 

1. Η Επιτροπή συνεδριάζει τακτικά τουλάχιστον μία φο¬ 
ρά το μήνα και έκτακτα με απόφαση του προέδρου της, ή 
αν το ζητήσουν δυο τουλάχιστον τακτικά μέλη της. 

2. Οι αναπληρωτές του προέδρου και των τακτικών με¬ 
λών μετέχουν στις συνεδριάσεις της επιτροπής χωρίς δι¬ 
καίωμα ψήφου, εκτός εάν αναπληρώνουν τα αντίστοιχα 
τακτικά μέλη όταν απουσιάζουν ή κωλύονται. Όταν, με 
απόφαση του Προέδρου έχουν ανατεθεί ειδικά καθήκο¬ 
ντα στους αναπληρωτές, για τα θέματα της ημερήσιας 
διάταξης που συνάπτονται με τα ειδικά αυτά καθήκοντα, 
οι αναπληρωτές μετέχουν στη συνεδρίαση με δικαίωμα 
ψήφου, ανεξάρτητα από την παράλληλη παρουσία των 
αντίστοιχων τακτικών μελών. 

3. Η επιτροπή δεν συνεδριάζει κατά το μήνα Αύγουστο 
εκτός εάν, κατά την κρίση του προέδρου, πρόκειται για 
εξαιρετικά επείγουσες υποθέσεις. 

4. Οι συνεδριάσεις της Επιτροπής γίνονται είτε στην 
έδρα της είτε οπουδήποτε αλλού, εντός της ελληνικής 
επικράτειας, με απόφαση του προέδρου. 

ΑΡΘΡΟ 3 

ΠΡΟΣΚΛΗΣΗ-ΗΜΕΡΗΣΙΑ ΔΙΑΤΑΞΗ 

1. Τουλάχιστον 24 ώρες πριν από κάθε συνεδρίαση 
απευθύνεται σχετική πρόσκληση σε όλα τα μέλη της επι¬ 
τροπής (τακτικά και αναπληρωτές). Την πρόσκληση υπο¬ 
γράφει ο πρόεδρος και σ’ αυτήν αναγράφονται υποχρεω¬ 
τικά ο τόπος και ο χρόνος της συνεδρίασης, καθώς και τα 
θέματα ημερήσιας διάταξης, όπως αυτά καθορίζονται 
από τον Πρόεδρο ή από τα τακτικά μέλη που ζήτησαν 
έκτακτη συνεδρίαση, σύμφωνα μετηνπαρ. 1 του άρθρου 
2 του παρόντος. 

2. Η πρόσκληση μπορεί να γίνεται και με τηλεμοιοτυπία 
ή σε έκτακτες περιπτώσεις, με τηλεγράφημα ή με τηλε¬ 
φώνημα, από υπάλληλο ειδικά προς τούτο εντεταλμένο 
από τον Πρόεδρο, ο οποίος ενεργεί σχετική σημείωση σε 
ειδικό βιβλίο που τηρείται για το σκοπό αυτό και φέρει κά¬ 
θε φορά ακριβή χρονολογία και υπογραφή του υπαλλή¬ 
λου. 

3. Η Επιτροπή, κατά την έναρξη της συνεδρίασης μπο¬ 
ρεί να αποφασίσει και τη συζήτηση θεμάτων εκτός ημε¬ 
ρήσιας διάταξης, εάν συγκατατίθενται όλα τα μέλη. 

4. Ύστερα από πρόσκληση του προέδρου, στις συνε¬ 
δριάσεις της επιτροπής μπορούν να παρίστανται υπάλλη¬ 
λοι που απασχολούνται στην επιτροπή, υπηρεσιακού πα¬ 
ράγοντες της δημόσιας διοίκησης, καθώς και τρίτοι με ει¬ 
δικές γνώσεις ή που τους έχει ανατεθεί η διεκπεραίωση 
συγκεκριμένων υποθέσεων. 

ΑΡΘΡΟ 4 

ΑΠΑΡΤΙΑ-ΠΛΕΙΟΨΗΦΙΑ 

1. Η Επιτροπή βρίσκεται νόμιμα σε απαρτία όταν σε κά¬ 
θε θέμα, από το σύνολο των μελών που έχουν δικαίωμα 
ψήφου (τακτικά και τυχόν αναπληρωτές), οι παρόντες εί¬ 
ναι περισσότεροι από τους απόντες. Η ύπαρξη ή μη της 


απαρτίας ελέγχεται για κάθε θέμα της ημερήσιας διάτα¬ 
ξης- 

2. Οι αποφάσεις της Επιτροπής λαμβάνονται με την 
απόλυτη πλειοψηφία των παρόντων που έχουν δικαίωμα 
ψήφου. Σε περίπτωση ισοψηφίας υπερισχύει η γνώμη του 
Προέδρου. Αν κατά την ψηφοφορία σχηματισθούν περισ¬ 
σότερες από δύο γνώμες και δεν σχηματίζεται πλειοψη¬ 
φία, εκείνοι που αποτελούν την ασθενέστερη μειοψηφία 
οφείλουν να προσχωρήσουν σε μια από τις επικρατέστε¬ 
ρες γνώμες. Αν περισσότερες από τις ασθενέστερες γνώ¬ 
μες συγκεντρώσουν ισοψηφία, γίνεται ψηφοφορία για να 
αποκλεισθεί η μια από αυτές και τότε εκείνοι που την ακο¬ 
λουθούσαν οφείλουν να προσχωρήσουν σε μια από τις 
άλλες έως όταν σχηματισθεί πλειοψηφία. 

3. Η ψηφοφορία είναι φανερή, εκτός από τις περιπτώ¬ 
σεις αποφάσεων που αφορούν την ύπαρξη ή μη κωλύμα¬ 
τος ή ασυμβιβάστου μέλους της επιτροπής, οπότε είναι 
μυστική. Στις περιπτώσεις αυτές, η απόφαση λαμβάνεται 
μετά από ακρόαση του μέλους στο οποίο αφορά η εξέτα¬ 
ση του ασυμβιβάστου, το οποίο στη συνέχεια απέχει από 
τη συνεδρίαση για τη λήψη της σχετικής απόφασης, χω¬ 
ρίς να αναπληρώνεται από τον αναπληρωτή του. 

ΑΡΘΡΟ 5 
ΕΙΣΗΓΗΤΕΣ 

1. Για κάθε θέμα που απασχολεί την επιτροπή, ο Πρόε¬ 
δρος, εφόσον το κρίνει σκόπιμο, ορίζει έναν ή περισσότε¬ 
ρους εισηγητές. Ως εισηγητές μπορούν να ορισθούν μό¬ 
νο μέλη της Επιτροπής, τακτικά ή αναπληρωτές. 

2. Ο εισηγητής έχει την ευθύνη κατάρτισης του σχετι¬ 
κού φακέλου και προβαίνει σε όλες τις απαιτούμενες για 
το σκοπό αυτό ενέργειες, επικουρούμενος από υπαλλή¬ 
λους που απασχολούνται στην επιτροπή, εξωτερικούς 
συνεργάτες ή τεχνικούς συμβούλους. 

3. Σε δυσχερείς ή γενικότερου ενδιαφέροντος περιπτώ¬ 
σεις, για την υποβολή εισήγησης, ο Πρόεδρος μπορεί να 
συγκροτεί ομάδες εργασίας, στις οποίες μετέχουν απα¬ 
ραίτητα ένα ή περισσότερα μέλη της Επιτροπής. 

ΑΡΘΡΟ 6 
ΠΡΑΚΤΙΚΑ 

1. Με ευθύνη του Γραμματέα της Επιτροπής, τηρούνται 
πρακτικά όλων των συνεδριάσεων. Τον Γραμματέα μπο¬ 
ρεί να συνεπικουρεί στο έργο αυτό ειδικά εντεταλμένος 
προς τούτο από τον Πρόεδρο υπάλληλος. 

2. Στα πρακτικά καταχωρούνται συνοπτικά τα θέματα 
που συζητήθηκαν, οι απόψεις που διατυπώθηκαν, οι απο¬ 
φάσεις που λήφθηκαν και οι τυχόν γνώμες που μειοψή¬ 
φησαν. Τα πρακτικά υπογράφονται από τον Πρόεδρο, τα 
μέλη που ήτανπαρόντα κατά τη συνεδρίαση και τον Γ ραμ¬ 
ματέα. 

3. Η Επιτροπή μπορεί να συνεδριάσει νόμιμα και χωρίς 
την παρουσία του Γ ραμματέα. Στην περίπτωση αυτή την 
ευθύνη για την τήρηση των πρακτικών έχει ο πρόεδρος ο 
οποίος μπορεί να ορίσει προς τούτο κάποιο από τα παρι- 
στάμενα μέλη. 

ΑΡΘΡΟ 7 
ΕΛΕΓΧΟΙ 

1. Συγκροτείται τμήμα ελεγκτών, ως ιδιαίτερη υπηρε¬ 
σιακή μονάδα της Επιτροπής, απαρτιζόμενη από 15 του¬ 
λάχιστον πρόσωπα. Ο προϊστάμενος του τμήματος αυ¬ 
τού, τα τυπικά και ουσιαστικά προσόντα των προσώπων 

που το απαρτίζουν, καθώς και οι διαδικασίες επιλογής και 
πλήρωσης ορίζονται με απόφαση της Επιτροπής. 

Το τμήμα Ελεγκτών είναι αρμόδιο για τη διενέργεια 
ελέγχων που εμπίπτουν στα καθήκοντα της Επιτροπής. 

2. Η Επιτροπή, τόσο για τη διενέργεια ελέγχων, όσο και 
για τη διεκπεραίωση άλλων συγκεκριμένων υποθέσεων 
μπορεί να συνεργάζεται με εξωτερικούς συνεργάτες ή τε¬ 
χνικούς συμβούλους, αναθέτοντάς τους συγκεκριμένα 
καθήκοντα. Επίσης, η επιτροπή μπορεί να αναθέτει απευ¬ 
θείας τη διενέργεια ελέγχων σε αναγνωρισμένες ελεγκτι¬ 
κές εταιρίες ή εταιρίες ορκωτών λογιστών. 

3. Τα πρόσωπα που διενεργούν κάθε φορά τον έλεγχο, 
είτε είναι μέλη της Επιτροπής είτε κάποιο από τα αναφε- 
ρόμενα στην προηγούμενη παράγραφο πρόσωπα, ορίζο¬ 
νται από τον Πρόεδρο. 

4. Οι έλεγχοι διενεργούνται είτε στην έδρα της Επιτρο¬ 
πής είτε στην έδρα των ελεγχομένων, κατά την κρίση του 
Προέδρου. 

5. Ο προγραμματισμός των ελέγχων γίνεται με απόφα¬ 
ση της επιτροπής. 

6. Η Επιτροπή διενεργεί τακτικό έλεγχο τον Ιούλιο κάθε 
έτους και έκτακτο ύστερα από παραγγελία του Υπουργού 
Ανάπτυξης ή του Υπουργού πολιτισμού ή αυτεπάγγελτα. 

7. Η Επιτροπή μετά από κάθε έλεγχο, συντάσσει έκθεση 
που υποβάλλεται υποχρεωτικά στον υπουργό Πολιτι¬ 
σμού, στο Δ.Σ. του οικείου επαγγελματικού συνδέσμου 
και σε αυτούς τους οποίους αφορά ο έλεγχος. Σε περί¬ 
πτωση διαπίστωσης παραβάσεων η Επιτροπή έχει την 
υποχρέωση να περιλάβει στην έκθεσή της τις κατά την 
κρίση της ενδεικνυόμενες ενέργειες για τυχόν διοικητικές 
διαχειριστικές, πειθαρχικές ή ποινικές ευθύνες των ελεγ- 
χομένων. 

8. Ο κάθε είδους έλεγχος της επιτροπής διενεργείται 
και ολοκληρώνεται εντός τριάντα (30) ημερών από την 
παραγγελία των αρμοδίων προσώπων. Η καθυστέρηση 
ολοκλήρωσης του ελέγχου ή η πλημμελής έκθεση συνι- 
στά σπουδαίο λόγο αντικατάστασης των προσώπων που 
διενεργούν τον έλεγχο, ανεξάρτητα της τυχόν πειθαρχι¬ 
κής ή άλλης ευθύνης τους. 

9. Η Επιτροπή, με απόφαση της, μπορεί να καταρτίζει 
πρότυπα ελέγχου, πρότυπα διαδικασιών ελέγχου, καθώς 
και πρότυπα εκθέσεων ελέγχου. 

ΑΡΘΡΟ 8 

ΠΡΟΗΓΟΥΜΕΝΗ ΑΚΡΟΑΣΗ 

1. Όταν συντρέχει περίπτωση επιβολής προστίμου, εκ 
μέρους της Επιτροπής, αυτή γίνεται πάντοτε μετά από 
προηγούμενη ακρόαση του υπευθύνου. Γιατο σκοπό αυ¬ 
τό, η Επιτροπή καλείτον υπεύθυνο ή εκπρόσωπό του είτε 
να παραστεί ενώπιόντης σε συγκεκριμένη ημέρα και ώρα 
, είτε να καταθέσει έγγραφο υπόμνημα προκειμένου να 
εκθέσει τις απόψεις του σχετικά με τις παραβιάσεις του 
νόμου για τις οποίες τον εγκαλεί. 

2. Η παραπάνω κλήση υπογράφεται από τον Πρόεδρο 
και η επίδοσή της γίνεται με φροντίδα της Γ.Γ.Α. 

ΑΡΘΡΟ 9 

ΛΟΙΠΕΣ ΑΚΡΟΑΣΕΙΣ 

1. Η Επιτροπή μπορεί να ακροάται πρόσωπα που εμπί¬ 
πτουν στη δικαιοδοσία ελέγχου της, εκπροσώπους φορέ¬ 
ων ή και τρίτους, για θέματα της αρμοδιότητάς της. 

2. Στο πλαίσιο της ελεγκτικής της αρμοδιότητας η επι¬ 
τροπή μπορεί να διατάσσει την αυτοπρόσωπη ή δι'εκπρο- 


σώπου εμφάνιση ενώπιόντης οποιουδήποτεπροσώπου, 
προκειμένου να παράσχει διευκρινήσεις. Αντί της ενώ¬ 
πιον της εμφάνισης, η Επιτροπή μπορεί να διατάσσει την 
υποβολή υπομνήματος εντός ορισμένης προθεσμίας. 

ΑΡΘΡΟ 10 

ΥΠΟΧΡΕΩΣΗ ΚΟΙΝΟΠΟΙΗΣΗΣ 

Όλες οι αποφάσεις, εκθέσεις και λοιπές πράξεις της 
Επιτροπής κοινοποιούνται στην αρμόδια υπηρεσία του 
Υπουργείου Ανάπτυξης, καθόσον αφορούν τη σύσταση 
Α.Α.Ε., στην νομιμοποίηση του καταστατικού τους και τη 
λειτουργία τους. 

ΑΡΘΡΟ 11 

ΑΛΛΗΛΟΓΡΑΦΙΑ -ΠΡΩΤΟΚΟΛΛΟ- ΑΡΧΕΙΟ 

Η Επιτροπή αλληλογραφεί απευθείας με τα ελεγχόμε¬ 
να απ' αυτήν πρόσωπα και τηρεί δικό της πρωτόκολλο ει¬ 
σερχομένων και εξερχόμενων εγγράφων, καθώς και δικό 
της αρχείο. 

ΑΡΘΡΟ 12 

ΓΕΝΙΚΗ ΔΙΑΤΑΞΗ-ΕΞΟΥΣΙΟΔΟΤΗΣΗ 

Οποιοδήποτε θέμα εσωτερικής λειτουργίας της Επι¬ 
τροπή που δεν ρυθμίζεται από τον παρόντα Κανονισμό, 
ρυθμίζεται με απόφαση της Επιτροπής. 

ΑΡΘΡΟ 13 
ΕΝΑΡΞΗ ΙΣΧΥΟΣ 

Η ισχύς του παρόντος Κανονισμού αρχίζει από τη δη¬ 
μοσίευση της περί έγκρισής του απόφασης του Υπουρ¬ 
γού Πολιτισμού στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 27 Μαρτίου 2003 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 
-♦- 

Αριθ. Δ6/Γ/6738/893 (6) 

Συγκρότηση Ομάδας Εργασίας, για την προετοιμασία 
της διεξαγωγής τη Προεδρίας της Ευρωπαϊκής Ένω¬ 
σης από την Ελλάδα. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

6. Τις διατάξεις του άρθρου 29Α του Ν. 1558/85 «Κυ¬ 
βέρνηση και κυβερνητικά όργανα» (ΦΕΚ137 Α), όπως αυ¬ 
τό προστέθηκε με το άρθρο 27 του Ν. 2081/92 (ΦΕΚ 154 
Α) και αντικαταστάθηκε μετηνπαρ. 2α του άρθρου 1 του 
Ν. 2469/97 (ΦΕΚ38Α). 

7. Τις διατάξεις της παρ. 4 του άρθρου 8 του Ν. 2366/95 
«Ρύθμιση θεμάτων Οργανισμών και Υπηρεσιών του ΥΠ- 
ΜΕ» (ΦΕΚ 256 Α), όπως αντικαταστάθηκε με την παρ. 1 
του άρθρου 48του Ν. 2963/01 (ΦΕΚ268 Α). 

8. Τις διατάξεις του Π.Δ. 56/89 «Οργανισμός της ΥΠΑ», 
όπως τροποποιήθηκε μεταγενέστερα. 

9. Το γεγονός ότι από την ανάληψη της Προεδρίας της 
Ευρωπαϊκής Ένωσης από την Ελλάδα το α' εξάμηνο του 
2003 προκύπτουν αυξημένες απαιτήσεις στον τομέα της 
Αεροναυτιλίας, που απαιτούν πρόσθετη εξειδικευμένη ερ¬ 
γασία για την αποτελεσματική προετοιμασία και άσκηση 
των καθηκόντων που η ανάληψη της Προεδρίας επιβάλλει. 

10. Το γεγονός ότι κατά το β' εξάμηνο του 2003 απαιτεί¬ 
ται απολογισμός των αποτελεσμάτων της Ελληνικής Προ¬ 
εδρίας στην Ευρωπαϊκή Ένωση, αποφασίζουμε: 

1. Συγκροτούμε Ομάδα Εργασίας για την προετοιμασία 
και διεξαγωγή της Προεδρίας της Ευρωπαϊκής Ένωσης 
κατά το πρώτο εξάμηνο του 2003 επί θεμάτων πολιτικής 
αεροπορίας, σχετικά με την Αεροναυτιλία, αποτελούμενη 
από τους: 

• ΓαλιούραΧρ., με βαθμό Διευθυντή /11Ε2, Σ/ΥΕΠ/Ε4, 
ως επικεφαλής και μέλη τους: 

• Πασσά Θεοδ., με βαθμό Διευθυντή / ΠΕ2, Δ/Δ4, ως 
αναπληρωτή 

• Σταμπέκη Στ., με Α' βαθμ./ ΠΕ2, Δ4/Γ 

• Γκαβανόζη Σπ., με Α' βαθμ. / ΤΕ4, αναπλ. Π/Δ6/Γ 

• Νταβανά Κωνστ., με Β' βαθμ./ ΠΕ4, Δ6/Γ 

• Τσίπουρα Σπυριδούλα, με Β’βαθμ./ΔΕ5, η οποία θα 
αναλάβει την γραμματειακή υποστήριξη της Ομάδας Ερ¬ 
γασίας. 

2. Έργο της Ομάδας Εργασίας θα είναι: 

• η μελέτη, παρακολούθηση, επεξεργασία θέσεων και 
στρατηγικής, καθώς και η διατύπωση προτάσεων επί των 
ειδικών θεμάτων των τομέων αυτών, σε θέματα Αεροναυ¬ 
τιλίας, 

• η μελέτη και ανάλυση των ευρωπαϊκών και εθνικών 
παραμέτρων των ανωτέρω θεμάτων και η ενημέρωση και 
διατύπωση σχετικών εισηγήσεων προς την ιεραρχία, 

• η πραγματοποίηση επαφών και συνεργασίας με την 
Ευρ. Επιτροπή και το Ευρ. Κοινοβούλιο για την προώθηση 
των σχετικών με την Αεροναυτιλία θεμάτωντης Προεδρίας, 

• η συμμετοχή σε αντίστοιχες Ομάδες στο εξωτερικό 
(Ομάδα Μεταφορών Συμβουλίου, Ομάδα Συνδιαλλαγής 
με το Ευρωπαϊκό Κοινοβούλιο), όπου συζητούνταιτα επί 
μέρους θέματα για τη διατύπωση των ελληνικών θέσεων 
αλλά και των θέσεων του Συμβουλίου. 

• η προετοιμασία πλήρων φακέλων για τα προαναφερ- 
θέντα θέματα, που θα περιλαμβάνουν ιστορικό, θέσεις 
της Ευρ. Επιτροπής, των κρατών μελών. Οι φάκελοι θα 
επικαιροποιούνται ανάλογα με την εξέλιξη του θέματος 
σε κοινοτικό επίπεδο. 

• ανάλογα με την εξέλιξη των θεμάτων και των προτε¬ 
ραιοτήτων της Ελληνικής Προεδρίας, μπορεί να προστί¬ 
θενται ή να αφαιρούνται θέματα από τον ενδεικτικό κατά¬ 
λογο της παραγράφου αυτής, της παρούσας. 

3. Η Ομάδα θα συνεδριάζει τακτικά, ανάλογα με την εξέ¬ 
λιξη των θεμάτων Αεροναυτιλίας, στα πλαίσια των σχετι¬ 
κών οργάνων της Ευρωπαϊκής Ένωσης και θα περατώσει 
το έργο της στις 31.12.2003. Η Ομάδα θα ενημερώνει σε 
τακτά διαστήματα τον Υποδιοικητή της ΥΠΑ Αθ. Θεοδω- 
ρόπουλο, που έχει οριστεί ως συντονιστής του όλου έρ¬ 
γου της προετοιμασίας ενόψειτης Ελληνικής Προεδρίας, 
καθώς και τον αναπληρωτή Γεν. Διευθυντή Αεροναυτι¬ 
λίας Κ. Κυριακάκη. 

4. Η αποζημίωση των μελών της Ομάδας Εργασίας θα 
καθοριστεί με κοινή απόφαση των Υπουργών Οικονομίας 
και Οικονομικών και Μεταφορών και Επικοινωνιών, η δε 
δαπάνη θα βαρύνει τις πιστώσεις του προϋπολογισμού 
ΥΠΑειδ. Φορέα 39/120 και αριθ. εξόδου 5161. 

5. Η απόφαση αυτή να δημοσιευτεί στην Εφημερίδα της 
Κυβερνήσεως, η δε ισχύς της λήγει στις 31.12.2003. 

Αθήνα, 19 Φεβρουάριου 2003 

ΟΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 


Αριθ. 3919 (7) 

Καθιέρωση υπερωριακής με αμοιβή εργασίας απογευμα¬ 
τινών και νυχτερινών ωρών, Κυριακών και εξαιρέσιμων 
ημερών των υπαλλήλων της Δ/νσης Γ εωργίαςτης Ν.Α. 
Χανίων για το Α' εξάμηνο 2003. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του Π.Δ. 30/96 «Κώδικας Νομαρχιακής 
Αυτοδιοίκησης» (ΦΕΚ21 ΤΑ/2.2.1996). 

2. Τις διατάξεις του άρθρου 15παρ. 18 εδάφιο 2 του Ν. 
2503/97 «Διοίκηση Οργάνωση, Στελέχωση της Περιφέ¬ 
ρειας ρύθμιση θεμάτων για την τοπική αυτοδιοίκηση και 
άλλες διατάξεις. 

3. Τις διατάξεις του άρθρου 15 του Ν. 2592/93 «Αναπρο¬ 
σαρμογή συντάξεων πολιτικών συνταξιούχων του Δημοσί¬ 
ου, ρύθμιση συνταξιοδοτικών θεμάτων και άλλες διατάξεις». 

4. Τις διατάξεις του άρθρου 10 του Ν. 2732 /930.7.99 
(ΦΕΚ 154ΤΑ/99). 

5. Τις διατάξεις του άρθρου 35 παρ. 7 του Ν. 2738/99 
«Συλλογικές διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και άλ¬ 
λες διατάξεις (ΦΕΚ 180 Τ.Α. 9.9.1999). 

6. Την αριθμ. 219006/24.2.03 έγγραφο του Υπουργείου 
Γεωργίας με θέμα «Υπερωρίες Α' εξαμήνου 2003 για τους 
υπαλλήλους του Υπουργείου Γεωργίας που υπηρετούν 
στις Νομαρχιακές Αυτοδιοικήσεις. 

7. Τη διαπίστωση της ανάγκης για καθιέρωση υπερω- 
ριακής με αμοιβή εργασίας απογευματινών και νυχτερι¬ 
νών ωρών, Κυριακών και εξαιρέσιμων ημερών των υπαλ¬ 
λήλων της Δ/νσης Γεωργίας Χανίων, που θα απασχολη¬ 
θούν με τον ποιοτικό και ποσοτικό έλεγχο εισαγομένων, 
εξαγόμενων, αποσυρόμενων και διακινούμενων στις Χώ¬ 
ρες της Ευρωπαϊκής Ένωσης γεωργικών προϊόντων νω¬ 
πών και μεταποιημένων ή προοριζόμενων για μεταποίη¬ 
ση, φυτικής προέλευσης κατά το Α' εξάμηνο του 2003. 

8. Το γεγονός ότι η προκαλούμενη δαπάνη είναι εγγε¬ 
γραμμένη στο προϋπολογισμό Νομ/κής Αυτ/σης Χανίων 
οικον. έτους 2003 αποφασίζουμε: 

Εγκρίνουμε την καθιέρωση υπερωριακής με αμοιβή ερ¬ 
γασίας απογευματινών και νυχτερινών ωρών, Κυριακών και 
εξαιρέσιμων ημερών των υπαλλήλων της Δ/νσης Γεωργίας 
κατά το Α' εξάμηνο του 2003, που θα ασχοληθούν με την 
διενέργεια ποιοτικού και ποσοτικού ελέγχου εισαγομένων, 
εξαγομένων αποσυρόμενων ή διακινουμένων στις Χώρες 
της Ε. Ε. γεωργικών προϊόντων νωπών και μεταποιημένων 
ή προοριζομένων για μεταποίηση ως ακολούθως: 


Π0Ι0ΤΙΚ0Σ&Π0- 

ΑΡ. ΠΡΟΤΕΙΝΩ- 

■ ΑΡΟΡΩΝ 

ΑΡΙΘ. ΩΡΩΝ ΔΑΠΑΝΗ 

Σ0ΤΙΚ0Σ 

ΜΕΝΩΝ ΥΠΑΛ. 

ΥΠΕΡΩΡΙΑΚΗΣ 

ΥΠΕΡ.ΕΡΓΑΣΙΑΣ 

ΣΕ 

ΕΛΕΓΧΟΣ 

ΓΙΑΥΠΕΡΩΡ. 

ΑΠΟΓΕΥΜΑΤΙΝΗΣ ΝΥΧΤΟΡΩΝ 

ΕΥΡΩ 

ΓΕΩΡΓ. 

ΠΡΟΪΟΝΤΩΝ 

ΕΡΓΑΣΙΑ 

ΕΡΓΑΣΙΑΣ 

ΚΥΡΙΑΚΩΝ ΚΑΙ 
ΕΞΑΙΡ. ΗΜΕΡΩΝ 


ΝΩΠΩΝ 

ΕΠΕΞΕΡΓΑ¬ 

ΜΕΧΡΙ26 

1.150 

170 

6.770 

ΣΜΕΝΩΝ 

3 

240 20 

1.320 



Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 14 Μαρτίου 2003 
Ο Νομάρχης κ.α.α. 

Ο Βοηθός Νομάρχης 
ΠΑΥΛΟΣ Σ. ΡΟΖΑΚΗΣ 

Απόκτηση Ελληνικής Ιθαγένειας από την ομογενή Ολένα 
Μερέινικ (ΟΙΕΝΑ ΜΕΒΕΥΝΥΚ) του Ανδρέα (ΑΝ- 
ΩΒΕνΝΑ). 

Η ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Με την 2766/13.3.2003 απόφαση της Γενικής Γραμμα¬ 
τέας Περιφέρειας Νοτίου Αιγαίου που εκδόθηκε σύμφω¬ 
να με τις διατάξεις του άρθρου 1 του Ν. 2790/2000 (ΦΕΚ 
24/Α/16.2.2000) «Αποκατάσταση των παλιννοστούντων 
ομογενών από την τέως Σοβιετική Ένωση και άλλες δια¬ 
τάξεις» όπως τροποποιήθηκε από το άρθρο 76 του Ν. 
2910/2001 (ΦΕΚ 91/Α/2.5.2001) «Είσοδος και παραμονή 
αλλοδαπών στην Ελληνική Επικράτεια. Κτήση της Ελληνι¬ 
κής Ιθαγένειας με πολιτογράφηση και άλλες διατάξεις» 
γίνεται δεκτή η από 27.6.2001 αίτηση για απόκτηση της 
Ελληνικής ιθαγένειας, της ομογενούς Ολένα Μερέινικ 
(ΟΙΕΝΑ ΜΕΒΕΥΝΥΚ) του Ανδρέα (ΑΝϋΒΕνΝΑ) και εγκρί- 
νεται ο εξελληνισμός του κυρίου ονόματος της από Ολέ¬ 
να (ΟΙΕΝΑ) σε Ελένη. 

Με την ίδια ανωτέρω απόφαση αποκτούν την Ελληνική 
Ιθαγένεια και τα ανήλικα τέκνα της Μαρία και Γάννα της 
οποίας εγκρίνεται ο εξελληνισμός του κυρίου ονόματος 
της από Γ άννα σε Άννα. 

Η Γ ενική Γ ραμματέας Περιφέρειας 
ΜΑΡΘΑ ΣΗΜΑΝΤΩΝΗ 
-♦- 

Αριθ. 5044 (9) 

Καθιέρωση υπερωριακής εργασίας κατά το Α' εξάμηνο 
του 2003 για τους υπαλλήλους του Υπ. Γεωργίας που 
υπηρετούν στη Νομ. Αυτ/ση Αχαΐας (Διεύθυνση Γεωρ- 
γίας). 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του άρθρου 15 του Ν. 2592/98 όπως συ¬ 
μπληρώθηκαν με τις όμοιες του άρθρου 35§ 7 του Ν. 
2738/99 (ΦΕΚ 180 Α). 

2. Τις διατάξεις του άρθρου 2 του Ν. 301/76. 

3. Τις διατάξεις του Π.Δ. 30/96 «Κώδικας Νομαρχιακής 
Αυτοδιοίκησης». 


4. Τιςδιατάξειςτου άρθρου ΙΟτου Ν. 2732/30.7.99. 

5. Το έγγραφο αριθμ. 219006/24.2.2003. 

6. Την ανάγκη απασχόλησης των υπαλλήλων της Νομ. 
Αυτοδιοίκησης Αχαΐας πέρα από τις ώρες υποχρεωτικής 
απασχόλησης καθώς και κατά τις Κυριακές και εξαιρέσι¬ 
μες ημέρες για την αντιμετώπιση των αναγκών του ποιο¬ 
τικού ελέγχου νωπών και μεταποιημένων γεωργικών 
προϊόντων που προορίζονται για εξαγωγή. 

7. Το γεγονός ότι με την παρούσα απόφαση προκαλεί- 
ται δαπάνη σε βάρος του προϋπολογισμού Φ 04/ 291 ΣΤ 
ΚΑΕ 0511 ποσού € 10.940 του οποίου οι εγκεκριμένες πι¬ 
στώσεις επαρκούν, αποφασίζουμε: 

Α. Κρίνουμε απαραίτητη την καθιέρωση υπερωριακής 
εργασίας κατά τις απογευματινές ώρες καθώς και εργα¬ 
σίας κατά τις Κυριακές και εξαιρέσιμες ημέρες για την κά¬ 
λυψη των αναγκών της Υπη ρεσίας για το Α' εξάμηνο έτο υς 
2003 και συγκεκριμένα την απασχόληση γεωπόνων στον 
ποιοτικό έλεγχο νωπών και μεταποιημένων γεωργικών 
προϊόντων που προορίζονται για εξαγωγή. 

Β. Ορίζουμε υπεύθυνο για τον έλεγχο και παρακολού¬ 
θηση της πραγματοποίησης υπερωριακής απασχόλησης 
στον ποιοτικό έλεγχο κατά τα ανωτέρω τον προϊστάμενο 
της Δ/νσης Γεωργίας Ν. Αχαΐας. 

Γ. Κατανέμουμε τις ώρες υπερωριακής απογευματινής 
απασχόλησης στη Δ/νση Γ εωργίας για το Α' εξάμηνο 2003 
1.900 ώρες. 

Δ. Κατανέμουμε τις ώρες για απασχόληση Κυριακές και 
εξαιρέσιμες ημέρες στη Δ/νση Γ εωργίας για το Α' εξάμη¬ 
νο 2003 240 ώρες. 

Ε. Ορίζουμε τον αριθμό των γεωπόνων υπαλλήλων που 
θα χρησιμοποιηθούν στον ποιοτικό έλεγχο σε δώδεκα (12). 

ΣΤ. Η κατανομή των ωρών υπερωριακής απασχόλησης 
και ωρών απασχόλησης κατά τις Κυριακές και εξαιρέσιμες 
ημέρες ανά υπάλληλο θα γίνει με απόφαση του προϊστα¬ 
μένου της Δ/νσης Γ εωργίας Ν. Αχαΐας ο οποίος και θα επο- 
πτεύσει στην πραγματοποίηση της ανωτέρω εργασίας. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Πάτρα, 13 Μαρτίου 2003 

Ο Νομάρχης 
ΔΗΜ. ΚΑΤΣΙΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




